**עד הבית- מפגשי תרבות בסלון**

תושבים.ות יקרים.ות,

אנו שמחים להציג בפניכם את המיזם ״עד הבית אשדוד״ מפגשי תרבות בסלון. במסגרת המיזם יתקיימו 50 מפגשי תרבות בסלון ביתם של תושבי העיר שיבחרו לארח מגוון מפגשים עם נשות ואנשי רוח, הגות, תרבות ומחקר, לצד אמנים ממגוון הסגנונות והתחומים של החברה הישראלית. כל זאת, באווירה ביתית ופתוחה, עם המרצים והאורחים. זהו מיזם תרבותי ייחודי וחדש המתקיים באשדוד, ומצטרף למהפכת התרבות בעיר אשדוד, נוסף על אירועי תרבות עשירים ופסטיבלים ייחודיים, המשקפים את הפסיפס החברתי-תרבותי המיוחד באשדוד. תודתינו לכל העוסקות והעוסקים במלאכה, ולחברה העירונית לתרבות הפנאי ולמרחב יצירה אשדוד, ומאחלים לכם הנאה רבה מההיצע הרחב של מפגשי התרבות גם בסלון הפרטי. עורך ומפיק אירועי 'עד הבית' אלעזר שטורם: תודתי נתונה לעיריית אשדוד ולעומד בראשה על העזרה, הפתיחות, המעורבות והמעוף שליוונו בהפקת אירועי 'עד הבית"

עד הבית - מיזם חדש בהובלת מרחב יצירה אשדוד, החברה

העירונית לתרבות ופנאי באשדוד:

50 מפגשי תרבות עם מיטב מומחים בעלי שם להרצאות

ומפגשים אישיים ואמנים אהובים להופעות אינטימיות

בביתכם.

המפגשים יתקיימו בימי שלישי בערב, בבתי וחצרות תושבי

העיר, ללא עלות.

התרבות אצלכם בבית - אתם מוזמנים להושיט ידכם ולהזמין

את אחד האירועים.

דרכי הרשמה לאירוח מפגש ותנאי סף:

1 .התושב יבחר מפגש תרבות לאירוח בביתו או בחצר הבית בלבד.

2 .התחייבות למינימום 30 משתתפים בכל אירוע. באירועים

מסוימים יידרש מספר מינימום גדול יותר בהתאם לאופי האירוע.

3 .לאחר ההרשמה יזם הפרויקט וצוות מרחב יצירה יצרו קשר

עם הנרשמים לבדיקת התאמה וסגירת כל הפרטים ויתאמו

ביקור בית להתרשמות. אין אנו מתחייבים לקיום האירוע לפני

אישור מקום האירוח. הרשמה לאירוח אירוע אינה מהווה אישור

לקיומו. אישור סופי יינתן רק לאחר ביקור ואישור מקום האירוח.

4 .המארח מסכים לארח במפגש אנשים שאינם חלק ממעגל החברים

והמוזמנים שלו שנרשמו ברישום מראש באתר החברה העירונית

לתרבות ופנאי )מינימום 10 ,תלוי באופי האירוע ועלותו(.

5 .המארח יסכים לצילום ופרסום האירוע שמתקיים בביתו לצרכי

שיווק ויח"צ.

6 .המארח מצהיר בזאת כי האירוע לא יישא גוון פוליטי מכל סוג

שהוא. במידה ויופר תנאי זה המארח יחויב בתשלום עלות

האירוע.

7 .המארח ידאג לכיבוד קל לבאי האירוע.

8 .העיריה שואפת לקיים את האירועים בפריסה בכל העיר,

ברובעים הוותיקים והחדשים כאחד.

9 .הזכות לשינויים שמורה. ט.ל.ח.

הרשמה לאירוח מהווה אישור לעמידה בכל תנאי הסף הרשומים

לעיל.

**שנינו ביחד וכל אחד לחוד**

ערן איווניר ושי אביבי

פרוביזורי – מופע בידור מאולתר

9.5.2023 | 20:00

שני שחקני קולנוע וטלוויזיה נודעים, חוברים ביחד למופע אימפרוביזציה מבריק ומהנה בשיתוף הקהל.

השחקן ערן איווניר, הקים ועומד בראש קבוצת שחקני אימפרוביזציה (אלתור) ואף התגלה כמאלתר מדהים. האלתורים, תמיד בשיתוף הקהל והחוויה מרשימה. משחקי האימפרוביזציה הופכים את כולנו לסופרים מהוללים ולו לשעה קלה.

שי אביבי מגדולי שחקני ישראל וקומיקאי בחסד. חתן פרס אופיר. חבר ב'חמישייה הקאמרית' המיתולוגית, שיחק בעשרות סרטים והצגות תיאטרון, ובעשור האחרון נחשף לעולם האימפרוביזציה ויחד עם ערן איווניר השניים מלהטטים בסיפורים והמצאות דמיוניות.

בשיתוף הקהל.

להרשמה

<https://ashdod.smarticket.co.il/event/11164>

**מאחורי הגלימה- מיומנו של פליליסט:**

עו"ד יורם שפטל

על פרשות משה קצב , אלאור עזריה ועוד

9.5.2023 | 20:00

בהרצאתו יסקור עו"ד שפטל את שתי הפרשיות, ינתח את הסיבות להצלחה ו/או לכישלון של עו"ד, יחשוף את סיבת הכישלון של הגנת משה קצב ואת המתרחש מאחורי הקלעים בין עורך הדין וה'קליינט' וכמובן יענה על שאלותיכם.

עו"ד יורם שפטל, כוכב רדיו וטלוויזיה, בעל הטור הטלוויזיוני 'שפטל סוגר חשבון'.

שימש סניגור בפרשיות מהידועות ביותר: פרשת לאנסקי, דמיאניוק, משה קצב, אלאור עזריה ועוד.

לפרטים: officecreative1@gmail.com

טלפון: 08-9238893

להרשמה

<https://ashdod.smarticket.co.il/event/11165>

**הסודות מאחורי הקלעים של משפטים מפורסמים**

עו"ד ציון אמיר

פרשת הנשיא משה קצב – הדרמה והדילמה

16.5.2023 | 20:00

עוה“ד אמיר הינו מהמפורסמים ונודעים בעוה"ד בישראל .הוא ייצג באין סוף פרשיות מפורסמות הן בשדה הציבורי והן בפלילי.

'הקליינט' המפורסם ביותר שלו, היה נשיא מדינת ישראל משה קצב. הוא השיג לקצב עסקת טיעון פנטסטית וממש בבוקר המשפט ובטרם הכניסה להיכל המשפט, חזר בו קצב מההסכם, המשפט התנהל וסופו שנידון לשנות מאסר ארוכות.

כולנו היינו בהלם: למה חזר בו? מה היו הדילמות שלו? מי השפיע עליו ובכך חרץ את דינו לשנות כלא רבות? האם הוא הבין את גודל הסיכון שנטל על עצמו? מה היו נימוקי הסניגור הנודע שלא התקבלו בסופו של דבר? איך עו"ד ציון אמיר השיג את עסקת הטיעון המושלמת? האם קצב הסביר לעו"ד עמיר את סיבותיו? מה התרחש בין שניהם באותו בוקר גורלי של המשפט?

וכמובן מקום נותר לשאלותיכם

להרשמה

<https://ashdod.smarticket.co.il/event/11166>

**שנינו ביחד וכל אחד לחוד**

מיכל דליות- "סופר נני"

16.5.2023 | 20:00

בכל זוגיות יש שניים שהם יחידים וייחודיים. מהו השדכן הפנימי והסודי שהביא לחיבור בין השניים, ואף למשברים ולמציאות הקיימת?

היכרות עם הרווחים, המחירים והחוזה הבלתי כתוב שבזוגיות והבנת הבחירות של כל אחד מאתנו.

מיכל דליות, מרצה, מקימת "מרכז מיכל דליות" להדרכת הורים, סופרת שספריה לילדים ולהורים היו לרבי מכר ומגישת תכנית רדיו שבועית.

ניסיונה העצום, הרצאותיה ברחבי הארץ הפכו אותה לדמות המרכזית בתחום ההורות, הזוגיות והיחסים בתוך המשפחה בכלל.

לפרטים: officecreative1@gmail.com

טלפון: 08-9238893

להרשמה

<https://ashdod.smarticket.co.il/event/11167>

**מבנגזי – לברגן בלזן** הסופר וההוגה יוסי סוכרי

23.5.2023 | 20:00

פרשת הגבורה העלומה של יהודי לוב בשואה – השואה הנשכחת, סיפורם המדהים של יהודי לוב.

סיפורם הדרמטי של יהודי לוב נשאר בשולי התודעה הישראלית וסוכרי גאל את סיפורם.

ספרו "בנגזי-ברגן בלזן" אף הומחז וזכה לעלות בתיאטרון 'לה מאמא' בניו יורק בהצלחה מרובה.

יוסי סוכרי, סופר עטור פרסים, ספרו הוא מעין מונוגרפיה לזכר סבתו ילידת לוב, שהייתה ניצולת ברגן בלזן.

סוכרי מרצה בכמה ממוסדות ההשכלה הגבוהה בישראל.

לפרטים: officecreative1@gmail.com

טלפון: 08-9238893

להרשמה <https://ashdod.smarticket.co.il/event/11168>

**"שוליית הסנדלר" שהפך למלך התקשורת**

ניסים משעל

30.5.2023 | 20:00

המסע מהמעברה אל מרומי התקשורת הישראלית, עומד בלב רב המכר האחרון "שוליית הסנדלר" של ניסים משעל סופר ועיתונאי.

8 שנים בילה כילד במעברה הירושלמית. משם צמח למעמד ולתפקידים הבכירים ביותר בתקשורת, בהם גם ניהול הטלוויזיה הישראלית.

במפגש עמו יספר את סיפור חייו, עלייתו המסחררת, כתיבת ספריו רבי המכר, מלחמתו בסרטן וניצחון הרוח על החומר.

זהו מסע אישי מרגש שמסמל עבור כולנו את המסע הישראלי. מהמעברה אל מרומי ההצלחה.

לפרטים: officecreative1@gmail.com

טלפון: 08-9238893

להרשמה <https://ashdod.smarticket.co.il/event/11169>

**סקס פשעים ו- DNA**

ד"ר ארז גרטי

30.5.2023 | 20:00

עקרת בית מארה"ב שמצאה את עצמה במאבק משפטי עם הגרוש בניסיון נואש להוכיח שילדיה באמת שלה. רוצחת עלומה שהשאירה אחריה עקבות בכל ברחבי אירופה מבלי שנתפסה. רוצח אכזרי שהטיל את חיתתו על מדינת קליפורניה כשכמעט וחמק מעונש. אדם שהואשם ברצח ונדון למוות על לא עוול בכפו. המשותף לארבעת הסיפורים הללו הוא ראיית ה- DNA שהובילה לפענוח.

בהרצאה נספר על מקרי פשע מחרידים שפוענחו בדרכים שונות באמצעות מולקולת ה- DNA . נדבר על מגבלות השיטה, מה אפשר ללמוד מ- DNA ושיטות עתידיות לפענוח פשעים.

ד"ר ארז גרטי, מכון דוידסון לחינוך מדעי, מכון ויצמן למדע.

לפרטים: officecreative1@gmail.com

טלפון: 08-9238893

להרשמה <https://ashdod.smarticket.co.il/event/11170>

**תהפוכות מלחמת אוקראינה והשפעותיה על העולם**

ח"כ לשעבר קסניה סבטלובה

30.5.2023 | 20:00

ציר הרשע רוסיה-איראן, מסוכן? האם אנו לפני מלחמה גרעינית? האם על ישראל לתפוס צד? רוסיה על סף כישלון או הצלחה? מה המשמעות האמיתית של ברית רוסיה איראן?

איש לא שיער כי המלחמה תימשך זמן כה רב, אפילו לא פוטין. על השפעות המלחמה עלינו ועל העולם, על השאלה המאיימת והמטרידה, האם פוטין ישתמש בפצצת גרעין ומה יהיו ההשלכות, בהרצאתה המרתקת של קסניה סבטלובה.

קסניה סבטלובה, ח"כ לשעבר, חוקרת ומומחית למזרח אירופה ומזרח תיכון.

שתי הרצאות, בעברית וברוסית. בתאריך זה ההרצאה בשפה הרוסית.

לפרטים: officecreative1@gmail.com

טלפון: 08-9238893

להרשמה <https://ashdod.smarticket.co.il/event/11171>

**לאן צועדת החברה הישראלית**

פרופ' עוז אלמוג

30.5.2023 | 20:00

מצד אחד, מדינת ישראל עשתה בעשורים האחרונים התקדמות מטאורית ומשתייכת היום לליגת העל של המדינות המפותחות בעולם. מצד שני, החברה הישראלית מפולגת ומשוסעת יותר מאי פעם ונאבקת בין מגמות סותרות של שמרנות וחדשנות. מי ינצח?

פרופ' אלמוג, שעוקב מקרוב אחר תהליכי העומק במגזרים השונים בישראל, יציג במפגש "תמונת מודיעין" מקיפה על "זירת הקרב" החברתית ועל מאזן הכוחות בשטח.

פרופ' עוז אלמוג הוא מבכירי הסוציולוגים בישראל. הוא מתמחה במחקרים בדגש על מגמות חברתיות, מגזרים, סגנונות חיים, דורות ותרבות היומיום בחברה הישראלית.

פרופ' אלמוג פרסם מאמרים וספרים רבים, שמקצתם היו רבי מכר וזכו בפרסים. הוא נחשב למרואיין מבוקש בכלי התקשורת בארץ ובעולם. בדף הפייסבוק הפופולרי שלו מתפרסמים פרשנויותיו הסוציולוגיות על אירועי השעה.

לפרטים: officecreative1@gmail.com

טלפון: 08-9238893

להרשמה <https://ashdod.smarticket.co.il/event/11177>

**מאחורי הקלעים של מלחמת רוסיה אוקראינה**

ארקדי מילמן שגריר ישראל במוסקבה ובאזרייג'אן לשעבר

6.6.2023 | 20:00

בהרצאה תיבחן סוגיית קבלת ההחלטות בקרמלין, מה יקרה אם רוסיה תמשיך להיכשל במלחמתה? איך ניתן להסביר את המפולת הרוסית? כיצד על ישראל לפעול במשבר העולמי באשר למלחמה זו? ואם פוטין יעמוד בגבו אל הקיר – האם ישתמש בפצצת גרעין? וא"כ מהן ההשלכות העולמיות והישראליות.

השגריר ארקדי מילמן, מומחה בעל שם עולמי לרוסיה בפרט ולמזרח אירופה בכלל. התמחה בחקר רוסיה שלאחר הקומוניזם. כמו"כ משמש כיום ראש דסק רוסיה ומזרח אירופה במכון למחקרי ביטחון לאומי.

ארקדי מילמן חקר גם את המשטר ודרכי קבלת החלטות בקרמלין וקידם מאוד את יחסי ישראל אזיירביג'אן, יחסים ביטחוניים ומדיניים רבי חשיבות אסטרטגית לישראל בגין הקרבה לאיראן.

שתי הרצאות, בעברית וברוסית. בתאריך זה ההרצאה בשפה הרוסית.

לפרטים: officecreative1@gmail.com

טלפון: 08-9238893

להרשמה <https://ashdod.smarticket.co.il/event/11172>

**מסע מוזיקלי על ציר מרוקו-צרפת-ישראל**

נועה בן שושן אוריינטל פופ צרפתי-מרוקאי

6.6.2023 | 20:00

נועה בן שושן זמרת פרפורמרית ויוצרת בשלוש שפות, עברית, צרפתית ומרוקאית, בוגרת ביה"ס למוזיקה רימון. עובדת כיום על אלבומה השני.

המופע מעלה את השמחה, הכאב, הגעגוע והמורכבות הנובעת מזהות מזרחית רב-תרבותית. נועה בן שושן משלבת ביצירתה ובקולה השפעות מוזיקליות אנדלוסיות, צרפתיות וים-תיכוניות.

הקו המוזיקלי של המופע הוא אלקטרו פופ אוריינטלי, פיוז'ן מגרבי-צרפתי-ישראלי, המחבר בין עולמות האתמול על רקע נופי צרפת-מרוקו לבין ימינו והכל בנינוחות שמאפיינת את נועה על הבמה, בקולה הצלול והנוגע.

לפרטים: officecreative1@gmail.com

טלפון: 08-9238893

להרשמה <https://ashdod.smarticket.co.il/event/11174>

**סודות מחדר הכתיבה של בכירי סופרי ישראל**

הסופר חיים באר

13.6.2023 | 20:00

הסופר חיים באר, מחברם של רומנים נודעים ובהם "נוצות", "חבלים" ו"צל ידו", שראה אור לאחרונה, יחלוק עמכם סודות משולחן הכתיבה - אותו תהליך מסתורי וסמוי מן העין שבו מחשבות, רגשות, ועלילות דברים מתגלגלות במילים והופכות לספר.

פרופ' חיים באר הוא סופר ומשורר ישראלי, באר מכהן כפרופסור אמריטוס לספרות עברית באוניברסיטת בן- גוריון ובעל תואר דוקטור לשם כבוד מטעם האוניברסיטה העברית בירושלים.

לפרטים: officecreative1@gmail.com

טלפון: 08-9238893

להרשמה <https://ashdod.smarticket.co.il/event/11175>

**הזמנה למוזיקה - האנסמבל הקאמרי תל אביב**

13.6.2023 | 20:00

מופע מוזיקלי ממיטב היצירות הקלאסיות - שלושה נגנים וירטואוזים שחוברים יחדיו לביצוע היצירות הקאמריות המובחרות והיפות ביותר של גדולי המלחינים: מנדלסון, שוברט, היידן, מוצארט ופורה. ניגון היצירות ילווה בהסברים ובהדגמות אודות היצירות ובסיום הדרן מפתיע ביותר.

הרכב קאמרי זה הינו מהמשובחים בארץ כיום, הנגנים בעלי קריירה בינלאומית נרחבת ורק לאחרונה שבו לארץ ממסע הופעות מרשים ומרגש בארגנטינה.

הכנרת דרורית פאלק והצ'לן אנריקה מאלץ מהתזמורת הפילהרמונית ואמיר בקמן נגן הפסנתר והאבוב מהאופרה הישראלית.

לפרטים: officecreative1@gmail.com

טלפון: 08-9238893

להרשמה <https://ashdod.smarticket.co.il/event/11176>

**תכנית הביטחון הלאומי של ישראל 2023**

אלוף (במיל') תמיר הימן

20.6.2023 | 20:00

האלוף מיל. תמיר הימן, מבכירי ראשי המודיעין בישראל - עד לאחרונה מפקד אמ"ן, וכיום מנהל המכון למחקרי ביטחון לאומי, יציג בהרצאתו את ניתוחיו ביחס לעולם הערבי שסביבנו ואת תובנותיו ביחס למצבה האסטרטגי של מדינת ישראל. יכולתו לתכלל את ההתרחשויות וההתפתחויות באזורנו משמשים כלי חשוב בהבנת המציאות הנוכחית של מדינת ישראל.

לפרטים: officecreative1@gmail.com

טלפון: 08-9238893

להרשמה <https://ashdod.smarticket.co.il/event/11178>

**"יהודים ומילים"- סוד שרידותו של עם ישראל**

פרופ' פניה עוז זלצברגר

27.6.2023 | 20:00

בהרצאתה הייחודית נותנת פרופ' פניה עוז זלצברגר מענה לחידה היהודית הגדולה מכולן: סוד שרידותו של העם היהודי.

בהסתמך על מחקריה ומדרשי חז"ל רבים לצד תובנותיו של אביה הסופר עמוס עוז, היא מדגימה את הפענוח היהודי הגדול: סוד המילים. טענתה המרכזית היא שההשקעה של היהודים בתרבות ידיעת המילים היא שעצבה את היכולת של העם היהודי לשרוד בכל מקום בו הוא נמצא.

הספר "יהודים ומילים", אותו כתבה יחד עם אביה, הינו רב מכר בינלאומי שזכה לעשרות תרגומים, ומהווה ציון דרך חשוב בחקר העם היהודי.

פרופ' פניה עוז זלצברגר הינה מבכירי ההיסטוריונים של עם ישראל ומחקריה מהווים מופת להתבוננות בהיסטוריה של העם היהודי. על כך ועוד הרצאתה המרתקת ושובת הלב.

לפרטים: officecreative1@gmail.com

טלפון: 08-9238893

להרשמה <https://ashdod.smarticket.co.il/event/11179>

**מופע סטנדאפ מלא בחיים והומור בריא - מאסטרו ננסי ברנדס**

27.6.2023 | 20:00

מתחנות חייו, קשרים משפחתיים, האבהות בגיל מאוחר והחזרה לבמות לאחר 4 חודשים בבית חולים, משם לא היה ברור אם ייצא.

מופע מצחיק עם המון לב, של אחד האנשים הכי אייקונים במדינה!

מופע מרתק ומשעשע שגם אתם נוטלים בו חלק.

לפרטים: officecreative1@gmail.com

טלפון: 08-9238893

להרשמה <https://ashdod.smarticket.co.il/event/11180>

**סודות מחדר הכתיבה הסופר אשכול נבו**

5.9.2023 | 20:00

אשכול נבו מספר על הסודות שבלב ספריו ועל תהליך הכתיבה שמאחוריהם: איך נולד ספר? מה עושים כשיש מחסום כתיבה? איך הופכים זיכרון אישי לרומן בדיוני? ומי באמת קובע את העלילה, הדמויות או הסופר?

ספריו של אשכול נבו הפכו כולם לרב מכר, זכו לשבחים בארץ ובעולם, ותורגמו ל 12- שפות. הניו יורק טיימס הגדיר את הכתיבה שלו "מהפנטת" וה"קוריירה דה לה סרה" קבע שהוא אחד הסופרים המרתקים והחשובים בדורו בעולם.

בין ספריו: "ארבעה בתים וגעגוע", "משאלה אחת ימינה", "נוילנד", "גבר נכנס בפרדס" ועוד.

לפרטים: officecreative1@gmail.com

טלפון: 08-9238893

להרשמה <https://ashdod.smarticket.co.il/event/11181>

**שירים עם קצב החיים**

דורון רפאלי

5.9.2023 | 20:00

דורון רפאלי במופע אישי, מרגש, סוחף ונוסטלגי המשתף את החוויות והשירים עם המוסיקה והסיפורים שמלווים את מסע חייו, בליווי הרכב נגנים משובח, תופים וכלי הקשה.

דורון רפאלי, מוזיקאי, מלחין, במאי, מייסד ומנהל אמנותי של להקת "טררם". ממייסדי להקת הרוק הלטיני "אטרף" ולהקת הג'אז "מינואט". לאורך השנים יצר וניגן כמתופף, בעשרות אלבומים של זמרים ומוזיקאים והוציא ארבעה אלבומי סולו מקוריים, בהם הוא מנגן ושר.

לפרטים: officecreative1@gmail.com

טלפון: 08-9238893

להרשמה <https://ashdod.smarticket.co.il/event/11182>

**מסע בעקבות הזמר הישראלי**

משה להב במופע הטיש הגדול

12.9.2023 | 20:00

משה להב ייסד תופעה ישראלית ייחודית ושמה – "הטיש הגדול". מופע מעניין ומרענן של שירים ישראליים, היוצר דינמיקה חברתית בהופעה שהפכה לתופעה של ממש. למופע אין מבנה קבוע ולא סט שירים מוכן, הכל "כאן ועכשיו", תוך הבנתו של להב את הלך הרוח המתהווה באותו הערב - מה שיוצר מופעים השונים זה מזה.

הקהל הינו שותף פעיל ומתווה ביחד עם להב את אופיו של כל מופע כך שלעיתים מדובר בערב דרמטי וסוער, ובפעמים אחרות בערב קליל וקולח. מאות אלפי ישראלים כבר נשבו בקסם המופע והשירים, הביצוע, התעלות הרוח, ותחושת ה-"ביחד", הם שבים פעם אחר פעם להיות חלק ממופע שהוא קודם כל חוויה.

לפרטים: officecreative1@gmail.com

טלפון: 08-9238893

להרשמה <https://ashdod.smarticket.co.il/event/11183>

**מגדולי הפייטנים במופע מפעים ומרגש**

ליאור אלמליח במופע פיוטים

19.9.2023 | 20:00

ליאור אלמליח במופע פיוטים ברוח חודש אלול ו"הסליחות" וחגי תשרי, דוגמת שער הרחמים, מודה אני, אדון הסליחות ועוד, לצד פיוטים שמתאימים לכל תקופה.

ליאור אלמליח, זמר ופייטן בינלאומי, זוכה פרס שר החינוך למוסיקה, מנהל אמנותי של פסטיבל הפיוט העולמי. ביצירתו יוצר חיבור ומהווה גשר בין עולם הפיוט לעולם היצירה הישראלית.

לפרטים: officecreative1@gmail.com

טלפון: 08-9238893

להרשמה <https://ashdod.smarticket.co.il/event/11184>

**מופע סיפורים, שירים ומוזיקה של ר' שלמה קרליבך**

מבאך ועד קרליבך

19.9.2023 | 20:00

מופע ייחודי של המוסיקאי והזמר אורי הרפז (הפרברים( ואלעזר שטורם, שישירו, ינגנו ויספרו את המוסיקה והסיפורים של רבי שלמה קרליבך.

ולא רק, אורי הרפז גם ינגן יצירות של יוהן סבסטיאן באך, וידגים את הקשר וההשפעות של באך על רבי שלמה קרליבך.

מופע מקורי בו מעלים השניים באמצעות השירים ואוסף הסיפורים הענק של קרליבך, את דמותו, יצירתו המוסיקלית העשירה והיפיפייה, ואת היותו מגדולי מספרי הסיפורים במאה ה 20- . אנחנו נשיר ואתם מוזמנים להצטרף.

לפרטים: officecreative1@gmail.com

טלפון: 08-9238893

להרשמה <https://ashdod.smarticket.co.il/event/11185>

**מיומנו של פילוסוף- המורים הגדולים שלי: רמב"ם, מאניטו (הרב אשכנזי) ,עמנואל לוינס**

הרב אורי שרקי

26.9.2023 | 20:00

הרב אורי שרקי, אחד מהוגי הדעות והפילוסופים הנועזים והמעמיקים בישראל כיום - הטרובדור של הפילוסופיה היהודית והכללית ברחבי הארץ והעולם.

תחומי הגותו וכתיבתו מקיפים את פרשנות המקרא, התלמוד, ההגות היהודית בימי הביניים, פילוסופיה כללית וכמובן ההגות היהודית המודרנית.

בהרצאתו יציג הרב שרקי את מוריו הגדולים מהם ינק והם שעיצבו את עולמו הייחודי של איש רוח מקורי זה.

לפרטים: officecreative1@gmail.com

טלפון: 08-9238893

להרשמה <https://ashdod.smarticket.co.il/event/11186>

**סוד תפילת נשים – מה הן ידעו שאנחנו לא?**

ד"ר עליזה לביא ח"כ לשעבר

26.9.2023 | 20:00

מסע התחקות מרתק אחר הנשים ששימרו בזיכרונן ובמעשיהן מידע מסורתי והלכתי עתיק, ידע נדיר שאחזו בו סבותינו ואמותינו שכמעט והלך לאיבוד. מסע המעלה על נס את משמעותה ואת עומקה של תורת הנשים היהודית, שלא פעם שימשה מגדלור לעולם ההלכה. 18 שנים חלפו מאז יצא לאור ספרה פורץ הדרך ועטור הפרסים של ד"ר עליזה לביא, תפילת נשים. התפילות העתיקות נכנסות לליבם של

רבים: נשים וגברים, חרדים, דתיים וחילוניים, יהודים ובני דתות אחרות, ומעוררות געגוע עמוק. ידע קדמוני מתפרץ המחיה מנהגים שעברו על-פה מאם לבת, מסבתא לנכדה, מחמות לכלה. יחד נצעד בדרכן של נשים שליכדו את היחיד והקהילה, גילו אחריות, הובלה ומנהיגות באמצעות עולמן הרגשי, תרבותן העשירה ועוצמתן הרוחנית העל-זמנית.

חכ”ל ד”ר עליזה לביא היא אשת ציבור, סופרת, מייסדת המיזם החברתי-טכנולוגי שייכא ויו"ר מועצת הקולנוע. עליזה דמות בולטת בעולמות הרוח היהודי והשיח המגדרי בישראל והיא מרצה וחוקרת. לביא כיהנה בכנסת כיו”ר הוועדה למעמד האישה ולשוויון מגדרי וזכתה באות הפרלמנטרית המצטיינת על תרומתה ועל החקיקה פורצת הדרך.

לפרטים: officecreative1@gmail.com

טלפון: 08-9238893

להרשמה <https://ashdod.smarticket.co.il/event/11187>

**"טיש חסידי" בחג הסוכות חגיגה ייחודית**

הרב אברהם סולומון הרבי משטפנשט

3.10.2023 | 20:00

מי מכם ביקר פעם בחייו ב'טיש חסידי' אמיתי? בחול המועד סוכות נקיים טקס "טיש חסידי" אמיתי, פתוח לקהל הרחב. באשדוד יתארח אחד מחשובי האדמו"רים, איש ב"ב ויקיים את ה'טיש החסידי' המפורסם: מוסיקה חסידית, אגדות, סיפורים, דרשת חג קטנה וכמובן חלוקת ה'שיריים' המפורסמת לכל באי האירוע.

רבי אברהם סלומון הינו מהבולטים בין האדמו"רים בימינו, אשר התפרסם בפתיחותו לכל אדם ללא קשר לשיוכו. מנהיג כמה קהילות חסידות שטפנשט בישראל וברומניה, מזהה עצמו כהומניסט וככזה דלתו פתוחה בפני הכל, ללא גינוני שררה. חי בפשטות ייחודית, אוהב אדם ונכון לעזרה לכל הפונים אליו.

רבי אברהם סלומון יקיים את סדר ה טיש החסידי' באשדוד באחת מסוכות העיר ובהמשך נודיעכם את הפרטים.

הרב אברהם סלומון, האדמו"ר משטפשנט.

לפרטים: officecreative1@gmail.com

טלפון: 08-9238893

להרשמה <https://ashdod.smarticket.co.il/event/11188>

**סר הנרי שקלטון, סיפור ההישרדות הגדול בהיסטוריה**

דנדן בולוטין

10.10.2023 | 20:00

בזכות המנהיגות: השנה 1914 , 28 בריטים בפיקודו של ארנסט שקלטון יוצאים למשימה הגדולה - חציית יבשת אנטארקטיקה. לאחר כמה חודשים הם נאלצים לנטוש את הספינה, לחיות על גבי קרח צף, עד שהם נוחתים באי הפיל, שם הסיכוי לחילוץ אפסי. שקלטון וכמה מפקודיו יוצאים למסע חסר סיכוי. בזכות אישיותו ומנהיגותו של שקלטון מצליחים כולם לחזור הביתה בחיים.

דנדן בולוטין, משתתף הישרדות VIP , כתב "מסע אחר", ביולוג ומדריך טיולים מוביל משלחות מחקר, שיחזר עם עוד 7 ישראלים את המסע המופלא של שקלטון.

הרצאה מעוררת השראה, בליווי שקופיות מהמסע של דנדן בולוטין ותמונות שצולמו במשלחת של שקלטון.

לפרטים: officecreative1@gmail.com

טלפון: 08-9238893

להרשמה <https://ashdod.smarticket.co.il/event/11189>

**הדרמות הסודיות של נשות המקרא**

פרופ' חננאל מאק

10.10.2023 | 20:00

פרופ' חננאל מאק החל את דרכו האקדמית כד"ר לכימיה. לימים עשה הסבה והשלים דוקטורט שני בתלמוד והיה לאחד המרצים הנשמעים ביותר באוניברסיטה.

עשרות הספרים ומאות המאמרים, שפרסם בחייו הפכוהו לאחד החוקרים והמלמדים החשובים באוניברסיטאות בארץ ובעולם. כתיבתו הפרשנית הינה מהמקוריים ביותר בספרות היהודית המודרנית. חשיבתו מיוחדת ופורצת דרך.

בעזרת יכולתו לצלול לדמויות התנכיות והדמויות המאכלסות את אגדות חז"ל, אנו יוצאים למסע מרתק

ומפתיע בעקבות סיפורי הדרמות הנשיות בתנ"ך.

מובטחת לכם הרפתקה אינטלקטואלית מקורית ייחודית ומרגשת.

לפרטים: officecreative1@gmail.com

טלפון: 08-9238893

להרשמה <https://ashdod.smarticket.co.il/event/11190>

**תהפוכות מלחמת אוקראינה והשפעותיה על העולם**

ח"כ לשעבר קסניה סבטלובה

17.10.2023 | 20:00

ציר הרשע רוסיה-איראן, מסוכן? האם אנו לפני מלחמה גרעינית? האם על ישראל לתפוס צד? רוסיה על סף כישלון או הצלחה? מה המשמעות האמיתית של ברית רוסיה איראן?

איש לא שיער כי המלחמה תימשך זמן כה רב, אפילו לא פוטין. על השפעות המלחמה עלינו ועל העולם, על השאלה המאיימת והמטרידה, האם פוטין ישתמש בפצצת גרעין ומה יהיו ההשלכות, בהרצאתה המרתקת של קסניה סבטלובה.

קסניה סבטלובה, ח"כ לשעבר, חוקרת ומומחית למזרח אירופה ומזרח תיכון.

שתי הרצאות, בעברית וברוסית. בתאריך זה ההרצאה בעברית.

לפרטים: officecreative1@gmail.com

טלפון: 08-9238893

להרשמה <https://ashdod.smarticket.co.il/event/11203>

**המיסטיקה והקבלה ומה שביניהן**

פרופ' רחל אליאור

17.10.2023 | 20:00

כולנו יודעים משהו אודות הקבלה והמיסטיקה של היהודים. אבל מהי באמת הקבלה? למה היתה כה סודית בקרב היהודים? למה במשך הדורות כה מעטים למדו את הזוהר? מי כתב את ספר הזוהר? ועוד שאלה מפתיעה: למה הקבלה היתה פופולרית ביותר בקרב חוגי הכנסייה במשך מאות שנים מאז ימי הביניים ועד היום.

הפרופ׳ רחל אליאור מהחוקרות הנודעות בעולם הקבלה, תציג בפנינו את ספר הזוהר, שעם הופעתו בידי המקובל ר׳ משה דה ליאון, שייחס את הספר לרבי שמעון בר יוחאי.

הזוהר הפך להיות אחד הספרים הנפוצים ביותר בקרב היהודים.

פרופ׳ אליאור תבחן את שאלת משמעות המושג מיסטיקה ותשאל את השאלה: מי באמת כתב את ספר הזוהר?

פרופ' רחל אליאור הינה מבכירי חוקרי היצירה המיסטית היהודית מהחוג למחשבת ישראל באוניברסיטה העברית בירושלים ובאוניברסיטאות רבות בעולם.

לפרטים: officecreative1@gmail.com

טלפון: 08-9238893

להרשמה <https://ashdod.smarticket.co.il/event/11193>

**גיבור ישראל , לוחם ללא פשרות**

אלוף (במיל') יצחק בריק

24.10.2023 | 20:00

האלוף יצחק בריק, מהמהוללים שבגיבורי ישראל. ימי לחימתו במלחמת יום הכיפורים הונצחו ונחרתו בזיכרון העם את גיבוריו. כ 25- ימים נלחם במרחבי סיני והתעלה, החליף 5 טנקים כשהטנקים שלו נשרפו, נכווה בעצמו, פניו נשרפו והוא המשיך במלחמה עד תומה. מחבריו המקוריים בצאתם למלחמת חייהם, שרדו רק שלושה. על מעשי גבורתו זכה בעיטור הגבורה. מאז ועד היום הוא מחויב לביטחון העם הישראלי בלי פשרות. האלוף איציק בריק – לוחם ללא פשרות.

במסע עם בריק, נצא למלחמה בלי ידיעה על הממתין לנו, נחצה תחת אש תופת את התעלה ונהיה שותפים לחזרה הביתה כשכולם בבית יודעים שהוא אינו בין החיים. נבכה איתו יחדיו על כל חבריו לקרבות שנהרגו והוא פקד את בתי כולם. כולם ללא יוצא מהכלל. והאמינו לי – הכתוב כאן הינו חלק זעיר של האירועים הפנטסטיים של בריק במלחמה.

לפרטים: officecreative1@gmail.com

טלפון: 08-9238893

להרשמה <https://ashdod.smarticket.co.il/event/11194>

**כל המילים השמחות ,זמר עברי בחוויה אחרת**

אסף אשתר זמר שחקן קומיקאי ומחזאי

24.10.2023 | 20:00

במופע זה גאון הזמר העברי אסף אשתר מפליא ללהטט, הוא קורא את השירים בע"פ, שר אותם ואתם מצטרפים אליו, מספר את סיפורם וחושף את מה שהסתתר מאחורי כתיבתם, את חוויות המשורר ו/או הפזמונאי.

ולא רק שירים שלו אלא גם שירים אותם אתם תבקשו, גם אלה יושרו ויסופרו. חוויה מפתיעה וייחודית של בעל זיכרון נדיר ומעורר השתאות.

מופע בו כל החושים נוטלים חלק בחוויה. מופע של שירה, סיפורים מפתיעים וסודות השירים שמלווים אותנו כל שנותינו.

אסף אשתר פריצתו הגדולה הייתה כשהיה חלק מחבורת ה'קומדי סטור' האגדית. ומאז שיחק בהצגות רבות וסדרות טלוויזיה, גם כשחקן וגם כתסריטאי. כוכב הצגות ילדים, מגיש תוכנית רדיו רבת יוקרה שעיקרה הזמר העברי.

לפרטים: officecreative1@gmail.com

טלפון: 08-9238893

להרשמה <https://ashdod.smarticket.co.il/event/11195>

**הצצה לעתיד- מדריך לשנת 2040**

31.10.2023 | 20:00

**דרור גלוברמן**

עיתונאי, איש טכנולוגיה ומרצה בחסד

מתי מכוניות ללא נהג יכבשו באמת את הכביש? האם הרשתות החברתיות יפרקו את הדמוקרטיה? למה יש כל כך הרבה היכרויות וכל כך מעט מערכות יחסים? איך תיראה ארוחה בעוד עשרים שנה? למה לא תהיה לנו ברירה אלא להשתיל הרחבות דיגיטליות במוח? האם הפקקים אי פעם ייגמרו? והאם הנכדים שלנו יוכלו בכלל לחיות בכדור הארץ?

בהרצאה מלאת תובנות עמוקות לצד אנקדוטות מרהיבות מציג גלוברמן את העתיד ואת הדרכים המפתיעות והמרתקות שבהן טכנולוגיה וחדשנות משנות לנו את החיים כבר עכשיו.

דרור גלוברמן, מגיש התוכנית NEXT בקשת 12 , ״השורה התחתונה״ בגלי-צה״ל והעורך הראשי של אתר נקסטר מבית מאקו, מכיר מקרוב את העולם הטכנולוגיה ועוסק כבר שנים בהבנה שלו על החיים שלנו ועל איך הוא משנה אותנו כבני אדם בכל אספקט אפשרי.

להרשמה

לפרטים: officecreative1@gmail.com

טלפון: 08-9238893

להרשמה <https://ashdod.smarticket.co.il/event/11196>

**שיעור על מגילת העצמאות- לומדים יחד את המגילה וסודותיה**

האלוף הפילוסוף גרשון הכהן

31.10.2023 | 20:00

האלוף הכהן לחם במרבית המלחמות ומבצעי צה"ל מאז שנת 1973 . לאורך הקריירה הצבאית שלו שימש כמפקד בכל הרמות בצה"ל, בין השאר פיקד על הגייס הצפוני ועל המכללות הצבאיות. תמיד היה נועז ומקורי בחשיבתו, הצטיין בעתות קרב ובעל יכולת מנהיגותית ייחודית ושונה מהדגם הידוע. לא פעם אף התנגש עם הממסד ואפילו 'זכה' להיות מודח מצה"ל בידי הרמטכ"ל רפול – לימים הוחזר לשירות צבאי מלא. קצין ופילוסוף.

במפגש נצלול לטקסט שכולנו מכירים: 'מגילת העצמאות' עליה חתמו כל מייסדי המדינה. מגילה שעברה גיבוש וליטוש בידי כמה מטובי האישים של דור תש"ח ובראשם ש"י עגנון ובן גוריון העורך הסופי.

האלוף הכהן רואה במגילת העצמאות טקסט מכונן, מעמיק ומקודד, המהווה את תשתית תפיסת היהודים לגבי המדינה הנולדת ברגע החתימה על המגילה. המגילה טומנת בחובה עומק ורעיונות הנשאבים ממיטב ההגות, המסורת והתרבות היהודית. התייחסות לרעיון החופש מחד וזכותנו על הארץ

מאידך ומנגד הסתמכות על רעיונות קבליים עתיקים.

לפרטים: officecreative1@gmail.com

טלפון: 08-9238893

להרשמה <https://ashdod.smarticket.co.il/event/11198>

**איך הכסף עיצב את העולם?**

משה פרל מרצה, פובליציסט וסופר

31.10.2023 | 20:00

למה הפך בית המקדש לקונצרן מונופוליסטי דורסני? איך חילץ נפח אלמוני את העולם מרעב ועוני באמצעות פרסת סוסים? כיצד עשה הסטארטאפיסט הראשון בהיסטוריה אקזיט על עבדים? איך הקדים קומץ יהודים את מרק צוקרברג באלף שנים ועשה הון מרשת חברתית? מי הבין שהאף שלנו הוא מדף, המציא את המשקפיים ושינה את ההיסטוריה כששחרר את בעלי המלאכה מהצורך לשעבד

יד אחת כדי להחזיק זכוכית מגדלת? איך הכל קורה לנו בגלל המרוץ הכפייתי אחרי הכסף?

משה פרל, מרצה באוניברסיטת תל-אביב ובקריה האקדמית אונו, פובליציסט וסופר. כיהן בתפקיד מנכ"ל איגוד הבנקים ולפני תפקידו זה היה מבכירי העיתונאים הכלכליים בישראל.

לפרטים: officecreative1@gmail.com

טלפון: 08-9238893

להרשמה <https://ashdod.smarticket.co.il/event/11205>

**מסע בעקבות היופי- איך מתכננים יופי**

אדריכל אמנון רכטר

14.11.2023 | 20:00

אמנון רכטר, אחד הארכיטקטים הבולטים ויצירתיים ביותר בישראל.

בין המבנים הציבוריים הרבים שתכנן רכטר נמנים תיאטרון הקאמרי היפהפה, מלון האמנויות 'אלמא' בזיכרון יעקב, חידוש ושיקום מבנה שערי צדק הישן בירושלים, מגדל בית האדריכלית בישראל, בית המשפט החדש בת"א, היכל התרבות הייחודי ביבנה ועוד.

המכנה המשותף לכל עבודותיו: היופי מחד והפונקציונלית מאידך.

בהרצאתו ינתח איך ניגש ארכיטקט לתחילת התכנון ואיך צומח בסיום העבודה מבנה שהיופי עומד במרכז החשיבה התכנונית. וכמובן, איך מגדירים יופי ואסתטיקה? האם עידן המגדלים טוב או רע? מהיכן באים הרעיונות? ולו לא היה ארכיטקט במה היה בוחר לעסוק? זהו מסע בעקבות המוצר שכולנו צורכים, ארכיטקטורה.

לפרטים: officecreative1@gmail.com

טלפון: 08-9238893

להרשמה <https://ashdod.smarticket.co.il/event/11215>

**מנהיגים על ספת הפסיכולוג**

ד"ר יוליה שטרנגר- פסיכולוגיה פוליטית , אונ' בר אילן ואונ' יינה- גרמניה

14.11.2023 | 20:00

האם פוליטיקאים ומנהיגים הם כאחד האדם? ומה שונה בהם ? מה מניע אותם? כיצד נדע אם מנהיג הינו מנהיג 'טוב'? מה סוד מנהיגות גדולה? מהי הכריזמה המפורסמת? האם תכונות מנהיגות מולדות או נרכשות? והעיקר מלכי הכיתה – יהיו גם מנהיגים דגולים?

כולנו מכירים פוליטיקאים. הם מגיעים אלינו באמצעות מתווכים: התקשורת . על כל סוגיה. אבל הם מגיעים אלינו כפי שהם רוצים להיראות. מי הם באמת, ומה הכלים שלנו לבחון אותם בזמן ריאלי ולא רק לאחר כהונתם. על כך נשוחח עם הד"ר יוליה שטרנגר פסיכולוגית פוליטית ייחודית . מקצוע חדש בהחלט באקדמיה.

לפרטים: officecreative1@gmail.com

טלפון: 08-9238893

להרשמה <https://ashdod.smarticket.co.il/event/11216>

**מאחורי גלימת השופט- סודות המשפטים המפורסמים : חגית קיקוס ז"ל , אלאור עזריה ועוד**

צבי סגל סגן נשיא ביהמ"ש המחוזי ב"ש

21.11.2023 | 20:00

השופט צבי סגל עמד בראש ההרכב לפשעים חמורים, ולפתחו התגלגלו תיקים מהמפורסמים בישראל: רצח השופט עדי אזר, רצח השר רחבעם זאבי (גנדי), תיק הרצח של הורי עוה"ד דניאל מעוז, שלימים התגלה שהוא בעצמו היה הרוצח, פרשת חנית קיקוס ופרשת אלאור עזריה.

בהרצאתו יחשוף את אחורי הקלעים של רצח קיקוס, ויספר עובדות מפתיעות על התרחשויות אקס קתדרה בפרשה ודברים הקשורים בו עצמו.

בפרשת אלאור עזריה ישב כשופט יחיד בערכת הערעור. על טוענות הסנגוריה, על כשלי ההגנה ועל נימוקיו בהכרעותיו בתיק. זו הזדמנות נדירה לשמוע שופט בכיר מדבר אודות התיקים ששפט, איך הכריע? איך הגיע למסקנותיו? ולמה לא קיבל טענות הסנגוריה.

השופט צבי סגל הוא מבכירי השופטים בישראל. כיום הוא מלמד בהתנדבות בבתי ספר בפריפריה ומרצה בבר אילן ללימודי מאסטר במשפטים. הוא ידוע כמי שאינו הולך בתלם והרצאתו מרתקת, חושפנית ומפתיעה מאד.

לפרטים: officecreative1@gmail.com

טלפון: 08-9238893

להרשמה <https://ashdod.smarticket.co.il/event/11217>

**מפגש מתוק- סוד הסוכר**

ד"ר דפנה מנדלר

21.11.2023 | 20:00

החומר הלבן והגרגרי, כפי שאני מכירים אותו כיום, לא תמיד היה זמין ונדרש מאמץ כדי להשיג אותו. כיום ארגוני הבריאות מתריעים מפני צריכה מוגברת של מזונות מתוקים ומחלת ההשמנה היא גורם סיכון לבריאות העולמית.

כדי להכיר את המתוק מתוק הזה נסקור בקצרה כיצד סוכר השפיע על מהלכים בהיסטוריה האנושית, נכיר על קצה הכפית את הסוכר מבחינה מדעית, נתייחס לשאלה למה אנחנו כל כך אוהבים סוכר? ומה סוד הקסם שלו? והאם הוא באמת כזה גרוע?

אז בואו למפגש מתוק במיוחד שחושף את הפן המדעי של הסוכר.

ד"ר דפנה מנדלר, מכון דוידסון לחינוך מדעי, מכון ויצמן למדע.

לפרטים: officecreative1@gmail.com

טלפון: 08-9238893

להרשמה <https://ashdod.smarticket.co.il/event/11218>

 **חיי השינה, הצד האפל והמואר שינה וחלומות**

ד"ר ברוך אלעד נוירולוג בכיר ומומחה לבעיות שינה וחלימה

28.11.2023 | 20:00

למה צריך לישון? מה הסיבות להפרעות שינה? איך נדע אם השינה שלנו 'טובה' או לא? האם ניתן 'לשפר' את איכות השינה ואיך שינה 'טובה' משפיעה על הבריאות שלנו?

והחלומות? מה חשיבותם ואיך מפרשים את החלומות? אפשר להשפיע על החלומות? יש חלומות טובים או רעים? והחלומות 'שווא ידברו'? - על השינה ועל החלומות ועל המסתורין במוח ומה אנחנו יודעים ומה עדיין איננו יודעים על השינה ועל החלומות עם אחד מבכירי הנוירולוגים ורופאי השינה הישראלים.

ד"ר ברוך אלעד, מרצה מוערך ומבוקש, למד רפואה באוניברסיטת ת"א. כרופא צעיר שירת במגוון תפקידי שדה ומטה בחיל הרפואה, ובתפקידו האחרון היה ראש ענף מחקר ופיתוח בחיל הרפואה. לאחר שסיים התמחות בנוירולוגיה ב 1993 והתמחות-על ברפואת השינה בארה"ב ב -1999 , שימש רופא בכיר בסניף ת"א של המרכז לרפואת השינה של הטכניון עד 2012 . כיום משלב עבודה קלינית

בתחום נוירולוגיה ורפואת השינה ביעוץ לגופים שונים, בין היתר לאגף השיקום במשרד הביטחון, ביטוח לאומי, ועוד. שימש שנים רבות בתפקידי מפתח באיגוד הנוירולוגי, החברה לחקר השינה והיה בין מייסדי החברה הישראלית להפרעת קשב והחברה הישראלית לכאב ראש.

לפרטים: officecreative1@gmail.com

טלפון: 08-9238893

להרשמה <https://ashdod.smarticket.co.il/event/11220>

**רוני סומק, משורר וסופר**

רוני סומק קורא משיריו

28.11.2023 | 20:00

רוני סומק קורא משיריו ומשירי אחרים ומספר את סיפורם. השירים והסיפורים נולדים מעומקי הישראליות של ימינו.

רוני סומק, משורר וסופר. אחד המשוררים הנודעים ביותר בישראל ובעולם, שספרי השירה שלו תורגמו לעשרות שפות.

רוני סומק, בן לעולי עירק בשנות החמישים, שהעברית הייתה לאהבתו הגדולה. מספר סיפורים מרתק ומהפנט. לאורך השנים שימש גם כמרצה ומורה בתיכוני ישראל, אשר ממשיך עד היום לנסוע באוטובוסים ולא ברכב הפרטי.

לפרטים: officecreative1@gmail.com

טלפון: 08-9238893

להרשמה <https://ashdod.smarticket.co.il/event/11219>

**סודות ההצלחה של ההומו ספיאנס**

ד"ר ליאת בן דוד מנכ"לית מכון דוידסון לחינוך מדעי, מכון וייצמן למדע

28.11.2023 | 20:00

אנו מין חסר מנוח, המעצב ומשנה את סביבתו ואת עצמו ללא הפסקה. מה הופך אותנו לאורגניזם אחד מני רבים בעולם, ובאותה עת לאורגניזם כה שונים מהאחרים?

בהרצאה השזורה בסיפורים ותמונות על יצורים חיים אחרים, נצלול אל מאפייני עולם החי ונתמקד בנקודת מבט חדשה ומרעננת על מאפייניו ומקומו של היצור החי הייחודי, המשוכלל והמבלבל הזה

הנקרא אדם.

ד"ר ליאת בן דוד, מדענית וסופרת פורה, שחלק מספריה מנגישים את המדעים לצעירים, ספרים שזכו לפופולריות רבה. ד"ר בן דוד מצליחה בעבודתה ובהרצאותיה לקרב את המדע לציבור הרחב. היכולת הנהדרת שלה לחתור לעומק חוויות המדע ולתווך אותו לחברה, היא ייחודית ומסעירה.

לפרטים: officecreative1@gmail.com

טלפון: 08-9238893

להרשמה <https://ashdod.smarticket.co.il/event/11221>

**האמן הבינלאומי בריהון אבטה וניסן ונטורה, בגוספל יהודי עם נגיעות וטעימות אתיופיות**

בריהון אבטה וניסן ונטורה

5.12.2023 | 20:00

בריהון אבטה, יליד אתיופיה, נגן כלי נשיפה וזמר בעל איכויות נדירות, פיתח את הזרם המוסיקלי ה'אתיוג'אז' בארה"ב. זרם שמשלב את המוסיקה האתיופית היפהפייה עם הג'אז האמריקאי השחור והמקורי. בריהון הוציא מספר אלבומים בארה"ב, שם התבלט בסצנה המוסיקלית בניו יורק ובניו אורלינס. במוסיקה שלו שזורים שירים ומוסיקה יהודית אתיופית עתיקה מדהימה, שירים אתיופיים ממעמקי הזמנים וכמובן הוא צובע את אלה ביסודות הבלוז והג'אז.

התוצאה מרגשת ומדהימה ביופייה.

בריהון אבטה חי בבת ים ומקיים הופעות והקלטות ברחבי העולם. הוא יתארח אצלנו למופע ייחודי ונדיר יחד עם נגן הגיטרה ניסן ונטורה.

לפרטים: officecreative1@gmail.com

טלפון: 08-9238893

להרשמה <https://ashdod.smarticket.co.il/event/11222>

**האם תם עידן הדמוקרטיה בעולם?**

פרופ' דוד פסיג בכיר חוקרי העתיד בישראל

5.12.2023 | 20:00

העולם כמרקחה: מלחמות, רעב באפריקה, אקלים משתולל והדמוקרטיות מתנדנדות – לאן צועד העולם?

פרופ' פסיג הקדיש את חייו למדע החדש: חקר העתיד.

חלק מתחזיותיו מדהים. למשל, בספרו " 2048 ", שהתפרסם בשנת 2010 , הוא צופה במדויק את פרוץ מלחמת רוסיה אוקראינה וצופה שהיא תארך מספר שנים!

בהרצאתו ינסה פרופ' פסיג לצייר את תהליכי העומק בעולם, לנבא את התפתחות המלחמה האירופית של היום, לבחון את סוגיית הגרעין הרוסי והשימוש בו ואת מגמת הזעזועים בדמוקרטיות בעולם וכן את השפעות תהליכים אלה על מדינת ישראל. ולסיום נבקשו לענות על השאלה:

אופטימי או פסימי?

מפגש מרתק עם גדול העתידנים בישראל, אשר ספריו הפכו לרבי מכר בארץ ובעולם. פסיג אף משמש כיועץ לאו"ם. ואולי נדע בעזרתו את אמת העתיד. האם פסיג צודק בתחזיותיו או לא? זאת נדע רק בעתיד.

לפרטים: officecreative1@gmail.com

טלפון: 08-9238893

להרשמה <https://ashdod.smarticket.co.il/event/11223>

**הפרברים החדשים**

אורי הרפז ואלעד שטמר שרים הפרברים

12.12.2023 | 20:00

אורי הרפז הגיטריסט הווירטואוז היה במשך כמעט 40 שנים מחצית מצמד הפרברים יחד עם יוסי חורי.

הם שרו משירי הארץ היפים ביותר, חברו לדודאים ושרו שירים, מדרום אמריקה ועד לשירי הארץ היפים ביותר.

כשבני אמדורסקי נפטר, הקימו השלושה יחד עם חנן יובל את ההרכב 'החברים של בני', כעבור כ- 20 שנים הקים אורי את ההרכב 'שלושתנו' עם חנן יובל ודורית ראובני.

וכיום שוב הפרברים. אורי צירף לפרברים זמר וגיטריסט מעולה: אלעד שטמר.

זהו ערב מענג של עשרות שירים מהיפים ביותר בארצנו. שירים שהם שלנו, של כולנו. ואתם מוזמנים לשיר גם.

לפרטים: officecreative1@gmail.com

טלפון: 08-9238893

להרשמה

 <https://ashdod.smarticket.co.il/event/11224>

**מישראל של תל אביב לישראל של חב"ד**

המסע המסתורי של דנה ורון

12.12.2023 | 20:00

סיפורה של דנה ורון חריג בנוף הישראלי בכלל ובוודאי בנוף של החוזרים בתשובה. כמי שנולדה בת"א וספגה את הרוח השורה בעיר, התרבות ורוח החופש החברתי, חיי הלילה והמסיבות עשתה מעשה נדיר וקיצוני: ניתקה מהעיר ושמה פעמיה לעולמה של תנועת חב"ד.

אבל דנה ורון לא ניתקה מהעולם ה'ישן' שלה. לדוגמא, היא נשארה לעבוד וליצור בתחום התקשורת. היא גם לא ניתקה עצמה מעולם היצירה התרבותית הישראלית.

השאלה הגדולה האם דנה ורון הפכה חרדית? בסיפור חייה דנה אינה מטיפה למאומה. אולי מלבד עקרון אחד: ביכולת האדם לעשות מעשים קריטיים ומשמעותיים בחייו תוך כדי התמודדות בקשיים אמיתיים.

בלשונה: ברצונך לחיות חיים משמעותיים? תתמודד.

המפגש איתה גם מצחיק לעיתים גם עצוב לעיתים וגם חושף אותנו לשאלות מרכזיות בחיים.

לפרטים: officecreative1@gmail.com

טלפון: 08-9238893

להרשמה <https://ashdod.smarticket.co.il/event/11226>

**מי לא מפחד מהבינה המלאכותית**

אלונה אסולין דוקטורנטית מדעי המחשב מתמחה בבינה מלאכותית

12.12.2023 | 20:00

ברוכים הבאים למהפכה התעשייתית החדשה.

גלו את הכישורים האין סופיים שלכם, הקלים לשימוש ובעלות נמוכה שכל אחד יכול להחזיק כעת.

genAL כאן כדי להחליף אותך – הוא כאן כדי לתת לך כוחות על, והזמן הנכון זה עכשיו .

על מהפכת הבינה המלאכותית, על הסכנות והברכות, על העבר שישתנה לבלי הכר והעתיד שכבר כאן ועל השאלות שרציתם לשאול אודות האיומים על מקצועות שונים והאם נפסיק ללמוד כי אנחנו עצלים וה'בינה המלאכותית 'תלמד במקומנו? ...וגם תשלוט בנו.

אלונה אסולין מנהלת ויוזמת ותיקה כבר מזה 15 של אסטרטגיה, טכנולוגיה ותפעול בסטארטאפים ועד לתאגידים בני"ל.

לפרטים: officecreative1@gmail.com

טלפון: 08-9238893

להרשמה <https://ashdod.smarticket.co.il/event/11225>

 **מאחורי הקלעים של מלחמת רוסיה אוקראינה**

ארקדי מילמן שגריר ישראל במוסקבה ובאזרייג'אן לשעבר

12.12.23 | 20:00

בהרצאה תיבחן סוגיית קבלת ההחלטות בקרמלין, מה יקרה אם רוסיה תמשיך להיכשל במלחמתה? איך ניתן להסביר את המפולת הרוסית? כיצד על ישראל לפעול במשבר העולמי באשר למלחמה זו? ואם פוטין יעמוד בגבו אל הקיר – האם ישתמש בפצצת גרעין? וא"כ מהן ההשלכות העולמיות והישראליות.

השגריר ארקדי מילמן, מומחה בעל שם עולמי לרוסיה בפרט ולמזרח אירופה בכלל. התמחה בחקר רוסיה שלאחר הקומוניזם. כמו"כ משמש כיום ראש דסק רוסיה ומזרח אירופה במכון למחקרי ביטחון לאומי.

ארקדי מילמן חקר גם את המשטר ודרכי קבלת החלטות בקרמלין וקידם מאוד את יחסי ישראל אזיירביג'אן, יחסים ביטחוניים ומדיניים רבי חשיבות אסטרטגית לישראל בגין הקרבה לאיראן.

שתי הרצאות, בעברית וברוסית. בתאריך זה ההרצאה בעברית.

לפרטים: officecreative1@gmail.com

טלפון: 08-9238893

להרשמה <https://ashdod.smarticket.co.il/event/11202>

**בדרך אל האושר- קבלת החלטות בצמתים בחיים**

ד"ר קרן אור – חן מרצה באונ' חיפה, ומקימה את המרכז ללימודי פסיכולוגיה חיובית

19.12.2023 | 20:00

ד"ר אור–חן מתמחה בפסיכולוגיה חיובית ובמחקריה הרבים בחנה את סוד החיפוש הנצחי אחר האושר והדרכים לממשו . כמו"כ הינה מרצה מבוקשת ובאוניברסיטאות רבות בארץ ובעולם .

בעידן המודרני בו אנו חיים, אנשים רבים אומנם עשירים יותר, אך פחות מאושרים ושבעי רצון. מצב זה מביא אנשים לפנות לעזרת "הפסיכולוגיה החיובית", החוקרת את ה"אושר" ואת הקשרים בינו לבין היבטים אחרים בחיינו.

הרצאה ייחודית ויישומית, העוסקת בקבלת החלטות בצמתים בחיינו ומעניקה כלים ליצירת אווירה חיובית: איך להגביר רגשות חיוביים ואופטימיות, חשיבותה של הכרת תודה, איך להשיג מטרות ותכלית בחיים, איך לפתח מערכות יחסים בין אישיות, איך לקבל החלטות שיהפכו אותנו למאושרים.

ד"ר קרן אור-חן, מרצה באוניברסיטת חיפה בבית הספר לעבודה סוציולוגית, החוג לפסיכולוגיה, החוג לתקשורת, החוג למשאבי טבע והסביבה. בעלת דוקטורט בתחום קבלת החלטות בתנאי אי ודאות ומרצה בבית ספר לרפואה בטכניון בתחומי הפסיכולוגיה.

לפרטים: officecreative1@gmail.com

טלפון: 08-9238893

להרשמה <https://ashdod.smarticket.co.il/event/11228>

**מאלתרמן עד סמי שלום שטרית**

פרופ' סמי שלום שטרית מפגש מרגש עם המשורר והסופר

19.12.2023 | 20:00

פרופ' סמי שלום שטרית, סופר, משורר, הוגה דעות, מומחה לפוליטיקה ולחברה הישראלית ויוצר סרטים.

כשהמשורר הישראלי החשוב ביותר נתן אלתרמן נפטר (1970) , סמי שלום שטרית היה בן עשר. וכיום שטרית הינו אחד המשוררים החשובים ביותר בישראל, ששירתו פרוסה על רבדיה המורכבים של הישראליות בדיוק כפי שהייתה שירתו של נתן אלתרמן המנוח.

השפעתו של אלתרמן על סמי שלום שטרית היא עמוקה ונרחבת וכך נוצר קו ישיר בין נתן אלתרמן לבית הילד סמי שלום שטרית.

במפגש המרגש עם היוצר הפרופ' סמי שלום שטרית נחשף למקורות יניקתו העמוקים של שטרית, ושל הגותו החברתית והפילוסופית.

לפרטים: officecreative1@gmail.com

טלפון: 08-9238893

להרשמה <https://ashdod.smarticket.co.il/event/11229>

**מה הם כותבים עלינו בארצות ערב?**

ד"ר אדי כהן מזרחן וחוקר, יוצא קהילת המודיעין

19.12.2023 | 20:00

הסיפורים, ההגזמות והקריקטורות. מה הם כותבים עלינו? איך הם מציירים קריקטורות עלינו? איך הם מסבירים אותנו? האם הם מבינים אותנו? ד"ר אדי כהן, יציג בהרצאתו תמונות מתוך הפובליציסטיקה

הערבית אודות יהודי מדינת ישראל. מפתיע מרתק וחושפני.

ד"ר אדי כהן, יליד ביירות, בן למשפחה אמידה שהתרסקה בשנת 1995 , עת בה נרצח אביו בידי החיזבאללה. אז נמלטו לישראל.

חוויות דרמטיות אלה עומדות ביסוד תפיסת עולמו ומשפיעות על חייו המדעיים. כך הפך הד"ר אדי כהן לפרשן הישראלי הפופולרי ביותר בארצות ערב – 550 אלף עוקבים ואחד הישראלים הנודעים ביותר שם.

לפרטים: officecreative1@gmail.com

טלפון: 08-9238893

להרשמה <https://ashdod.smarticket.co.il/event/11227>

**איראן, איום קיומי או נמר של נייר?**

אלוף (במיל') יעקב עמידרור

26.12.2023 | 20:00

האלוף יעקב עמידרור הוא אחד האסטרטגים הבולטים והמובילים בישראל. הוא מהווה דוגמא נהדרת של 'ספרא וסייפא' שירדו כרוכים לעולם. אינטלקטואל שחשיבתו הינה תמיד מקורית ורחבת היקף. תפקידיו הבכירים מאוד במודיעין, כולל ראש מחלקת המחקר, מזכיר צבאי של שר הביטחון דאז איציק מרדכי וראש המל"ל, ובפועל, יועץ לענייני הביטחון של רוה"מ, הפכוהו לאסטרטג מהבכירים בארצנו.

סוגיית איראן הינה מהרציניות והקשות שעמדו להכרעה בפני ישראל. האם על ישראל לפעול בכל מקרה? ו/או שמא רק בעזרה אמריקאית פעילה? האם האמריקאים ירצו בכלל? האם יתנו לנו ברכת הדרך לפעולה עצמאית שלנו? מה יהיו השלכות אם נפעל ומה יהיו ההשלכות אם לא נפעל? איך ייראה העתיד אם כך ואם כך? ומעל כל אלה שאלה חשובה ביותר – מה הן אפשרויות הפעולה האיראנית ומה יכולתנו הסיכולית?

'העתיד האיראני' הוא נושא חשוב מכדי שלא נדון בו. האם יש מקום לאופטימיות? על פי האלוף האסטרטג יעקב עמידרור אופטימיות היא הדבר הנכון, והוא אכן אופטימי.

והיתר בהרצאתו של עמידרור.

לפרטים: officecreative1@gmail.com

טלפון: 08-9238893

להרשמה <https://ashdod.smarticket.co.il/event/11231>